Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 1406/12/3306	Považská Bystrica, 8.8.2014
EEČ : 2-26-118-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.7.2013, spisová značka Pv 1406/12/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Napriek tomu, že je držiteľom preukazu obsluhy motorových  vozíkov č. 110/08, číslo oprávnenia: VVZ-000072-06-06.1, na obsluhu motorových vozíkov a bol riadne vyškolený v zmysle zákona č. 124/2006 Z.z. o bezpečnosti a ochrane zdravia pri práci a o zmene a doplnení neskorších predpisov, ako aj v zmysle Slovenskej technickej normy č. 26 8805, dňa 19.07.2012 v čase o 21.25 h v Považskej Bystrici, na XXXXX v priestoroch dielne s.r.o. XXXXX XXXXX, XXXXX, počas pracovnej zmeny prešiel kolesom vysokozdvižného motorového vozíka typu E20P, modelová rada 335/EE, sériové číslo H2X335T01077, po chodidle pravej nohy zamestnankyni uvedenej spoločnosti XXXXX, trvale bytom XXXXX, čím jej spôsobil zranenie - pomliaždenie priehlavku a prstov pravej nohy ťažšieho stupňa, ktoré si vyžiadalo obmedzenie v obvyklom spôsobe života čiastočným znehybnením pravej dolnej končatiny v dolnej časti naložením fixácie končatiny obväzom, bolestivosťou poranenia, sťaženou chôdzou, po dobu najmenej 10 dní.

Uznesením prokurátora Okresnej prokuratúry XXXXX zo dňa 9.7.2013, spisová značka Pv 1406/12/3306, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry XXXXX uznesením sp. zn.  Pv 1406/12/336-16 zo dňa  09.07.2013   podľa § 216 ods. 1 písm. a/, b/, c/  Tr. por. podmienečne zastavil trestné stíhanie proti obv. XXXXX za  prečin ublíženia na zdraví  podľa § 158  Tr. zák., ktorý spáchal na tom skutkovom základe,  že napriek tomu že je držiteľom preukazu obsluhy motorových  vozíkov č. 110/08, číslo oprávnenia: VVZ-000072-06-06.1, na obsluhu motorových vozíkov, bol riadne vyškolený v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení neskorších predpisov, ako aj v zmysle Slovenskej technickej normy č. 26 8805, dňa 19.07.2012 v čase o 21.25 h v Považskej Bystrici, na ul. XXXXX, v priestoroch dielne s.r.o. XXXXX XXXXX, XXXXX, počas pracovnej zmeny prešiel kolesom vysokozdvižného motorového vozíka typu E20P, modelová rada 335/EE, sériové číslo H2X335T01077, po chodidle pravej nohy zamestnankyni uvedenej spoločnosti XXXXX, trvale bytom XXXXX, čím jej spôsobil zranenie - pomliaždenie priehlavku a prstov pravej nohy ťažšieho stupňa, ktoré si vyžiadalo obmedzenie v obvyklom spôsobe života čiastočným znehybnením pravej dolnej končatiny v dolnej časti naložením fixácie končatiny obväzom, bolestivosťou poranenia, sťaženou chôdzou, po dobu najmenej 10 dní.

	Pri rozhodovaní o podmienečnom zastavení trestného stíhania bola obv. XXXXX podľa § 216 ods. 2 Tr. por.  určená skúšobná doba v trvaní 1 rok, ktorá začala plynúť právoplatnosťou rozhodnutia o podmienečnom zastavení trestného stíhania.
	
	Uznesenie o podmienečnom zastavení trestného stíhania XXXXX nadobudlo právoplatnosť dňom  16.07.2013, kedy začala plynúť aj určená skúšobná doba, ktorá uplynula dňom 16.07.2014.

	Po uplynutí skúšobnej doby boli k osobe XXXXX zabezpečené správy z OR PZ, Odboru kriminálnej polície  XXXXX, z  Obvodného oddelenia PZ XXXXX,  z Okresného úradu, odboru všeobecnej vnútornej správy XXXXX, bola vykonaná lustrácia na Okresnej prokuratúre  XXXXX a  bol zabezpečený odpis z registra trestov obvineného.

	Z týchto zabezpečených správ, z vykonanej lustrácie a z odpisu z registra trestov je zrejmé, že obv. XXXXX  má v mieste bydliska nenarušenú povesť, po 16.07.2013 spáchal iba priestupok na úseku cestnej dopravy(osvetlenie vozidla), za ktorý mu bola dňa 14.04.2014 uložená bloková pokuta 20,-€, nebolo proti nemu začaté a vedené trestné stíhanie, nebol v Slovenskej republike  právoplatne odsúdený za trestný čin a tiež nebolo proti nemu podmienečne zastavené trestné stíhanie, prípadne schválený zmier a zastavené trestné stíhanie za iný trestný čin spáchaný v skúšobnej dobe podmienečného zastavenia trestného stíhania. 

	Podľa § 217 ods. 1 Tr. por., ak obvinený v priebehu  skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje.

	Možno konštatovať, že obv. XXXXX v priebehu skúšobnej doby podmienečného zastavenia trestného stíhania viedol riadny život, pričom pošk. XXXXX si náhradu škody v priebehu prípravného konania od obvineného neuplatňovala.  

	U obv. XXXXX  teda boli splnené podmienky uvedené v § 217 ods. 1 Tr. por., a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený do 3 dní od jeho oznámenia, prostredníctvom Okresnej prokuratúry  XXXXX na Krajskú prokuratúru  v Trenčíne. Sťažnosť má odkladný účinok (§ 217 ods. 3 Tr. por.).
Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. (§ 217 ods. 4 Tr. por.).

JUDr. Pavol Marciňa
prokurátor